Aamun lehdet: Meidän Tuuli sen teki! | Yle Uutiset | yle.fi
8.8.2012 klo 9:34
| päivitetty 8.8.2012 klo 9:54
Aamun lehdet: Meidän Tuuli sen teki!
Keskiviikon lehdissä hehkutetaan Suomen mitalitilin eilen avannutta Tuuli Petäjää ja hänen hopeista mitaliaan. Myös budjettikuri ja signor Montin sapekkaat säkeet puhuttavat.
Aamulehti muistuttaa että se ei onnistunut ampujilta, ei painijoilta, eikä kokeneelta purjehtijalta Sari Multalalta - vaan kisojen kaivatun ensimmäisen mitalin toi rantaan purjelautailija Tuuli Petäjä.Iltapäivälehdet ovat olleet mukana Petäjän ja suomalaisjoukkueen mitalijuhlissa Weymouthissa ja seuranneet kotijoukkojen jännittämistä täällä Helsingissä. Iltalehti kertoo mitalisuorituksesta otsikolla "Huh, mitä draamaa" ja Ilta-Sanomat julistaa "Meidän Tuuli sen teki!"Taloustavoitteet uhkaavat karataHelsingin Sanomien mukaan tänään julkistettava valtiovarainministeriön budjettiesitys ei tule sisältämään yllätyksiä. Menojen leikkauksista ja veronkiristyksistä sovittiin jo kevään kehysriihessä. Sekä pääministeri Katainen että valtiovarainministeri Urpilainen ovat vakuuttaneet, että tiukka budjettikuri pitää, mutta lisää tiukennuksia ei tässä vaiheessa tehdä.Julkisella taloudella harjoitettu suhdannepolitiikka on varsinkin näin matalasuhdanteen aikana melkoista taiteilua, muistuttaa lehti. Liian kireälle vedetty valtiontalous pahentaa taantumaa entisestään. Mutta kuten pääministeri Katainen sanoi, ikävät talouspäätökset tulee tehdä silloin, kun asioista pystyy vielä itse päättämään.Lehti toteaa että budjetin pelivara on niin pieni - käytännössä lähes olematon - että tulevissa koko hallituksen budjettineuvotteluissa tuskin pääsee syntymään suurta riitaa.Signor Montin sapekkaat säkeetAamulehti ottaa pääkirjoituksessaan Signor Montin sapekkaat säkeet kantaa Italian pääministerin Mario Montin hyökkäykseen Suomen eurolinjaa vastaan. Johan tässä viikko Montin Suomen vierailun jälkeen ehdittiin kiitellä, miten Italiaa on siunattu fiksulla ja herrasmiesmäisellä pääministerillä, muistelee Aamulehti. Montin puolelta Suomen-vierailun sopuisuus taisi olla laskelmoitua teatteria, kun pääministeri sitten Der Spiegel-lehdessä kaatoi ämpärillisen kuraa Suomen päälle.Montista Suomi on euroryhmän häirikkö, joka aiheuttaa vakavia ongelmia Euroopan koko taloudelle kyseenalaistaessaan huippukokouspäätöksiä pian saavutetun sovun jälkeen. Montin loukkaava ryöpytys kenties pönkittää hänen asemaansa Italiassa, mutta mitä tai ketä muuta se palvelee? Italiaa rassaavat huippukorkeat korot tuskin ainakaan laskevat, kirjoittaa Aamulehti.Hallituksella ei ole mitään syytä tanssia pääministeri Montin pillin mukaan; Suomi on vähiten syypää velkakriisiin ja hallitus toisensa jälkeen on noudattanut pikkutarkasti euromaiden yhdessä sopimia pelisääntöjä.Montia hermostuttaaSavon Sanomat arvioi että pääministeri Monti on ilmiselvästi hermostunut siitä, että markkinat eivät luota hänen oman hallituksensa kykyyn saada Italian valtiontalous kuntoon. Malkaa on vaikea löytää omasta silmästä, siksi moitteet menevät maan rajojen ulkopuolelle, arvelee lehti.Ei Soini vaarallinen oleSavon Sanomat ottaa myös kantaa saksalaisen Der Spiegel-lehden listaukseen eurooppalaisista poliitikoista, jotka tavoittelevat poliittista hyötyä velkakriisistä. Lista on otsikoitu Euroopan 10 vaarallisinta poliitikkoa ja siltä löytyy mm. perussuomalaisten puheenjohtaja Timo Soini. Ei Soini ole vaarallinen, lehti kommentoi. Oikeampi sana on kiusallinen.
Metsäkonetehdas John Deeren Joensuun tehtaan työntekijät eivät ole saapuneet torstaina työpaikalle. Pääluottamusmies kritisoi yhtiön henkilöstöpolitiikkaa. klo 8:15